OzLabs/hebrew-wiki-articles huggingface dataset:
גבעת סילר

גבעת סילר (באנגלית: Sealer Hill) היא גבעה בחלקו הדרום-מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

גובהה של גבעת סילר 70 מטרים מעל פני הים.

גבעת סילר מתנשאת מעל נקודת ניקופול המצוייה 1.28 קילומטרים מזרחית - דרומית-מזרחית לגבעת סילר;

גבעת סילר מתנשאת מעל נקודת סבאר המצוייה 1.83 קילומטרים מערבית - דרומית-מערבית לגבעת סילר;

גביעת סילר ממוקמת 3.49 קילומטרים מזרחית - צפונית לנקודת דבילז;

גבעת סילר ממוקמת 2.8 קילומטרים דרומית-מזרחית מנקודת סמלי;

גבעת סילר ממוקמת 4.07 קילומטרים דרומית-מערבית מאגם בזלט;

גבעת סילר ממוקמת 3.96 קילומטרים דרומית - דרומית-מערבית מחרוט צ'סטר.

== היסטוריה ==
=== גילוי ומיפוי הגבעה ===

הגבעה התגלתה על ידי צידי כלבי ים. הציידים התיישבו באזור במאה ה-19. הגבעה מופתה לראשונה, באופן גס, בשנת 1968 על ידי סוקרים בריטיים. הגבעה מופתה באופן מדויק על ידי סוקרים ספרדים; הנקודה מופתה על ידי סוקרים בולגרים בשנת 2005 ובשנת 2009.

=== מקור השם ===
שמה של הגבעה ניתן לה בעקבות מחקר גאולוגי שנערך על ידי הסקר האנטארקטי הבריטי בעונת המחקר (הקיץ האנטארקטי) 1975–1976, החוקרים גילו שלוש בקתות אבן שנבנו על ידי ציידי כלבי ים לרגלי הגבעה.

== קישורים חיצוניים ==
* [https://copernix.io/#?where=-61.00558393115232,-62.65341110488256,15&?query=&?map_type=hybrid תצלום לוויין של אזור הגבעה, תוך סימון אתרים נוספים באזור] באתר copernix

== הערות שוליים ==

סילר
זוסמן ריגר

הרב זוסמן ריגר (י"ט בסיוון ה'תרס"ג, 1903 – כ"ט בתשרי ה'תשל"ג, 1972) היה אב בית הדין בחיפה, ראש ישיבת אלומה וממייסדיה, ממייסדי מכון הרי פישל ומעורכי האנציקלופדיה התלמודית. לימד בישיבת מרכז הרב.

== ביוגרפיה ==
זוסמן ריגר נולד בוורשה בי"ט בסיוון ה'תרס"ג ליצחק וזלטה ריגר, למד בישיבת לומז'ה ולאחר עלייתו לארץ החל ללמוד בישיבת חברון כנסת ישראל בשהותה בחברון. היה שם בטבח חברון, בפרעות תרפ"ט, וניצל כיון שהסתתר בביתו של הרב משה מרדכי אפשטיין<ref></ref>

בשנת ה'תרצ"ב (1932) היה ממייסדי מכון הרי פישל ואף לימד בו במשך תקופה.<ref name=":0"></ref>

באותה שנה נשא את טובה, בתו של הרב יעקב אלעזר הירשוביץ.<ref></ref>

בשנת ה'תרצ"ה היה ממייסדי בית הספר והישיבה "אלומה", יחד עם הרב משה זיידל והרב בנימין מנשה לוין. לאחר פטירת הרב לוין שעמד בראשות הישיבה, בשנת ה'תש"ד, החליפו הרב ריגר, ובתקופתו הוגדלה כמות התלמידים באופן משמעותי, ואף רמתו הלימודית עלתה.<ref></ref><ref></ref>

במשך תקופה לימד גם בישיבת מרכז הרב.<ref>בדרך התורה הגואלת עמוד רל"ג</ref>

בשנותיה הראשונות של האנציקלופדיה התלמודית, נטל חלק בכתיבתה.<ref name=":0" />

בשנת ה'תשט"ז (1956) התמנה לדיין בבית הדין הרבני,<ref>, עמ' 47</ref> שימש בתפקיד בבתי הדין בתל אביב וברחובות ולאחר זמן קצר מונה לאב בית הדין בחיפה, שם כיהן תקופה ארוכה, עד לפרישתו לגמלאות בשנת ה'תשכ"ח.<ref></ref>

חידושי תורתו ומאמריו התפרסמו בבמות שונות וכתבי עת תורניים.<ref name=":0" />

נפטר בכ"ט בתשרי ה'תשל"ג.

== משפחתו ==
היה נשוי לטובה לבית הירשוביץ, לזוג ארבעה ילדים: זהבה - שנהרגה בתאונה בהיותה בגיל 16,<ref></ref> רחל אליצור (חמותו של הרב קלמן בר), הרב אברהם ריגר - דיין ובהמשך אב בית הדין הרבני בתל אביב ובת-ציון גנץ - על שמה נקראת מדרשת בת-ציון.

אשתו, טובה, הייתה אחותו של הרב שלום נתן רענן (חתנו של הראי"ה קוק), ושל הרבנית פנינה, שהייתה נשואה לרב אברהם אלקנה כהנא שפירא, שהיה ראש ישיבת מרכז הרב והרב הראשי לישראל)

הרב זוסמן היה המחותן היחיד של הרב שאול אדלשטיין, חתנו של רבי חיים דב הלפרין, האדמו"ר השני של חסידות וסלוי.

נכדו הוא הרב יצחק ריגר - לשעבר רב בסיס תל נוף ומחבר הספר "הלכות אבלות" (יחד עם הרב יוסף צבי רימון).

== הערות שוליים ==

קטגוריה:אבות בתי דין
קטגוריה:אנשי העלייה הרביעית
קטגוריה:בוגרי ישיבת חברון כנסת ישראל
קטגוריה:בוגרי ישיבת לומז'ה
קטגוריה:דיינים ישראלים
קטגוריה:יהודים הקבורים בהר הזיתים: חלקת הנביאים
קטגוריה:ישראלים ילידי פולין
קטגוריה:מכון אריאל
קטגוריה:משפחת רענן (הירשוביץ)
קטגוריה:עורכי האנציקלופדיה התלמודית
קטגוריה:ראשי ישיבה ישראלים
קטגוריה:רבני ישיבת מרכז הרב
קטגוריה:ישראלים שנולדו ב-1903
קטגוריה:ישראלים שנפטרו ב-1972
הסנדלר העליז

הסנדלר העליז הוא סרט קומדיה ישראלי בשחור-לבן משנת 1973 בבימויו של ניקו סאפאי, עם יעקב בן סירא וגדעון זינגר בתפקידים הראשיים.

העלילה היא על אהבות ובגידות, בעל חנות נעליים בוגד באשתו ומשתמש בעובד שלו כדי להסתיר זאת ממשפחתו. חלק מהסצנות צולמו בחנות הנעליים הידועה "מיקולינסקי" בתל אביב.

הבמאי, המפיק והצלם הם איראנים, המוזיקה נכתבה על ידי אריס סאן שמשחק בסרט וגם שר. בין הזמרים במועדון מופיע גם ששי קשת.

הביקורות קטלו את הסרט והוא הורד מהאקרנים כעבור זמן קצר.

בתחילת הסרט מופיעה הודעת התנצלות על כך שהקול לא תמיד תואם את תנועות השפתיים של המופיעים בסרט.

==תקציר העלילה==
שמיל (יעקב בן סירא) עובד כסנדלר וזבן בחנות הנעליים הגדולה "מיקולינסקי". הוא מבריח לקוחות בהתנהגותו למורת רוחו של בעל החנות שמעון (גדעון זינגר). שמעון הוא רודף נשים ונמשך בעיקר לסוזי היפה והחתיכה (ציונה טוכטרמן) לה הוא מספק נעליים חינם ומנסה לקיים יחסים בביתה. כשהוא מגיע היא טובלת באמבטית קצף. הוא נמשך לאמבטיה, ונאלץ לברוח כשמאהב שרירן שלה רודף אחריו.

זבן נוסף בחנות הוא צדוק (אריס סאן) שמנהל בחשאי יחסים עם נירה (נירה גל), בתו של שמעון. גם שמיל מאוהב בנירה ורוצה להתחתן איתה.

הוא מגלה זאת לשמעון וזה כועס עליו, מוליך אותו באוזן למרתף וסוגר אותו עד שיעבור לו החשק לנירה. הוא משחרר אותו רק לאחר ששמיל מסכים לעשות לו "טובה". שמעון רוצה לצאת עם סוזי למועדון לילה ומבקש משמיל שיחליף אותו במיטה כדי שאשתו שמחה (בטי פלדמן) לא תגלה את היעדרותו. שמחה מגלה את שמיל והוא מגלה לה את המזימה. ביחד הם ממהרים למועדון ושם היא מגלה את שמעון וסוזי ושמעון נמלט כשהיא רודפת אחריו.

שמיל לא מרגיש טוב והרופא (יהושע לוף) מתבונן בצילום רנטגן של החזה שלו ומגלה לו שיש לו סרטן וכי נותרו לו רק עוד 20 יום לחיות.

בינתיים מגיע ארצה מוריס שמימן בשעתו את הקמת החנות, כדי לתבוע משמעון את חלקו. מוריס הוא למעשה אביו של צדוק אבל זה נשמר בסוד. שמעון מחליט להעביר את החנות על שמו של שמיל ולחתן אותו ביום מותו עם נירה כדי שהחנות תעבור לרשותה. שמיל הנוטה למות מתבשר על כך ושמח שהרוויח שתי מתנות, את החנות ואת נירה. הוא מתחיל להתייחס כעת לשמעון כאל כפוף לו ומשפיל אותו. גם סוזי מעבירה את חסדיה משמעון לשמיל.

ההחתונה נערכת ברוב עם. לפני ענידת הטבעת מוותר שמיל לצדוק על נירה ועוזב את המקום במהירות. לאחר ענידת הטבעת מגיע הרופא ואומר כי אבחנת הסרטן הייתה טעות. הם ממהרים לחפש את שמיל ומוצאים אותו על גג בניין כשפניו להתאבדות בקפיצה. צדוק ממהר למעלה ומודיע לו שהאבחנה הייתה שגויה ושהוא בריא. כולם עוזבים את המקום בשמחה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|יעקב בן סירא
|שמיל
|סנדלר/זבן
|-
|גדעון זינגר
|שימעון
|בעל חנות
|-
|אריס סאן
|צדוק
|זבן
|-
|נירה גל
|נירה
|בתו של שמעון
|-
|בטי פלדמן
|שמחה
|אשתו של שמעון
|-
|ציונה טוכטרמן
|סוזי
|פילגשו של שמעון
|-
|ששי קשת
|
|זמר
|-
|יהושע לוף
|
|רופא
|}

==קישורים חיצוניים==

* 
* [https://www.cinemaofisrael.co.il/הסנדלר-העליז/ הסנדלר העליז], בספר הקולנוע הישראלי
* [https://www.youtube.com/watch?v=aICNk2ffzsk רקדנית בטן בסנדלר העליז], באתר יוטיוב
* [https://www.facebook.com/watch/?v=975349942502380 יעקב בן סירא - הסנדלר העליז]
קטגוריה:סרטי 1973
קטגוריה:סרטים בעברית
קטגוריה:סרטים ישראליים
קטגוריה:סרטי שחור-לבן ישראליים
קטגוריה:סרטי קומדיה ישראליים
קטגוריה:סרטי בורקס
קטגוריה:סרטים רב-לשוניים
קטגוריה:סרטים איראניים
קטגוריה:סרטים ישראליים משנת 1973
היית'ם ד'יב

היית'ם ד'יב (בערבית: هيثم ذيب; נולד ב-12 במרץ 1986) הוא כדורגלן ערבי-ישראלי בעל אזרחות פלסטינית ששיחק בעמדת הבלם בשבאב אל-ח'ליל.

==קריירת מועדונים==
ד'יב התחיל את הקריירה שלו במחלקת הנוער של הפועל מג'ד אל-כרום, ממנה עבר לזו של הפועל בני טמרה ובגיל 19 הצטרף לקבוצה הבוגרת של המועדון.

בקיץ חתם במכבי שלומי/נהריה מליגה ב' וכעבור שנה חתם במכבי עירוני טמרה.

בקיץ ד'יב הצטרף להילאל אל-קודס מליגת העל הפלסטינית, עמה זכה בגביע ואליפות אחת.

בקיץ חזר לישראל וחתם באיחוד בני מג'ד אל-כרום, בה שיחק שנה.

לאחר מכן חזר לליגה הפלסטינית ושיחק בהמשך בג'בל מוכאבר, שבאב אל-ח'ליל ואהלי אל-ח'ליל.

ד'יב נוהג לשחק עם המספר 48 על גבו בשל הזדהותו כאחד מערביי 48.

==קריירה בינלאומית==
לאחר שהרשים בליגה הפלסטינית, קיבל הצעה לייצג את נבחרת פלסטין. ב-11 באוגוסט 2010 ערך את הופעת הבכורה שלו בנבחרת בתיקו 0-0 נגד . ב-2 במרץ 2013 הבקיע את שער הבכורה שלו בנבחרת בניצחון 0-1 נגד .

השתתף עם הנבחרת בגביע אסיה בכדורגל 2015.

==תארים==
; הילאל אל-קודס
*ליגת העל הפלסטינית: 
*הגביע הפלסטיני: 

; שבאב אל-ח'ליל
*ליגת העל הפלסטינית: 

==קישורים חיצוניים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:בלמי כדורגל ישראלים
קטגוריה:בלמי כדורגל פלסטינים
קטגוריה:כדורגלנים ערבים ישראלים
קטגוריה:מג'ד אל-כרום: כדורגלנים
קטגוריה:כדורגלני מכבי עירוני טמרה
קטגוריה:כדורגלני הילאל אל-קודס
קטגוריה:כדורגלני ג'בל מוכאבר
קטגוריה:כדורגלני שבאב אל-ח'ליל
קטגוריה:כדורגלני אהלי אל-ח'ליל
קטגוריה:כדורגלני נבחרת פלסטין
קטגוריה:כדורגלני גביע אסיה 2015
קטגוריה:ישראלים שנולדו ב-1986
קטגוריה:פלסטינים שנולדו ב-1986
קפיטוליס טכנולוגיות

קפיטוליס טכנולוגיות בע"מ היא חברת פינטק ישראלית, המתווכת בין גופים פיננסיים לשם עמידה בהלימות ההון הנדרשת מהם על ידי המאסדר.

==היסטוריה==
חברת קפיטוליס טכנולוגיות הוקמה בינואר 2017 על ידי גיל מנדלזיס, מייסד חברת הפינטק טריאנה, שנרכשה ב-2007 על ידי חברת ICAP תמורת 247 מיליון דולר, טום גלוסר, מנכ"ל תומסון רויטרס לשעבר, ואיגור טלשבסקי, שהיה סמנכ"ל הטכנולוגיות של טריאנה. מנכ"ל החברה הוא גיל מנדלזיס. לחברה משרדים בתל אביב, בניו יורק ובלונדון. 

החברה מתווכת, באמצעות תוכנה במודל תוכנה כשירות (SaaS), בין גופים פיננסיים (בנקים, קרנות גידור וכדומה) לשם עמידה בהלימות ההון הנדרשת מהם על ידי המאסדר. 

באוגוסט 2021 רכשה החברה את חברת הפינטק האמריקאית LMRKTS בכ-50 מיליון דולר.

===גיוס הון===
בגיוס ראשוני גייסה החברה 9 מיליון דולר בהובלת קרן סקויה קפיטל, ובמרץ 2018 גייסה עוד 20 מיליון דולר. 

בנובמבר 2019 גייסה החברה 40 מיליון דולר.

בספטמבר 2020 גייסה החברה 11 מיליון דולר מהחברות סיטיגרופ, ג'יי פי מורגן צ'ייס והבנק State Street.

במרץ 2021 גייסה החברה 90 מיליון דולר בהובלת קרן אנדריסן הורוביץ.

במרץ 2022 גייסה החברה 110 מיליון דולר לפי שווי של 1.6 מיליארד דולר והפכה לחד-קרן.

==קישורים חיצוניים==
* 

==הערות שוליים==

קטגוריה:חברות פינטק ישראליות
קטגוריה:חברות חד קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2017
טיטוס (חברה)

חברת טיטוס (באנגלית: Titus Interactive)<ref></ref> הייתה חברה צרפתית שעסקה בייצור ושיווק משחקי וידאו ומחשב.

==היסטוריה==
החברה הוקמה בשנת 1985 בעיר לני סור מרן שבצרפת, על ידי הרב ואריק סיאן (caen).<ref></ref>

החברה פיתחה שלל משחקים בסוגות שונות הכוללים גם: משחקי מרוץ, הרפתקאה, אקשן, ופלטפורמה למגוון רחב מאוד של פלטפורמות, כגון: דוס, ZXspectrum, AMIGA, קומודור 64, נינטנדו 64, פלייסטישן 2, XBOX ול־GBA. בשנת 2004 הודיעה החברה על פשיטת רגל, ונסגרה כעבור זמן קצר בשנת 2005.<ref></ref>

לחברה יש מספר משחקים מפורסמים כמו פרהיסטוריק שיצא בשנת 1991 ומשחק ההמשך, שזכו לפופולריות רבה, ולחידושים וגרסאות נוספות כולל לאנדרואיד ואף ניתן להורדה בחינם למנויי נינטנדו סוויץ. משחק מפורסם נוסף היה על טיטוס השועל, משחק פלטפורמה־הרפתקאות, ודמותו שימשה כקמע של החברה. גם המשחק הנסיך הפרסי 2 לגרסת SNES פותח על ידם, וזכה להצלחה ולקהל מעריצים גדול. רוב משחקי החברה בארץ שווקו על ידי חברת מיראז', והמשחקים המפורסמים ביותר שלהם היו Crazy Cars 3, The Blues Brothers, Titus the Fox, ו־Blues Brothers 2000.<ref></ref>

==רשימת משחקים לפי שנים==

== לקריאה נוספת ==
* 
* [https://he.isecosmetic.com/wiki/Titus_the_Fox סיקור קצר על המשחק טיטוס השועל]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות משחקי וידאו
קטגוריה:חברות צרפתיות
הפת סין

שולחן "הפת סין" - שבעת הסמ"כים של חג הנורוז
הפת סין (בפרסית: هفت‌ سین) הוא כינוי לסידור של שבעה מאכלים ופריטים המסמלים את שבע המעלות של הזורואסטרים, המתחילים באות "ס" (س; נהגית "סין"), האות ה-15 באלפבית הפרסי. שולחן ההפת סין נערך ומוצג בנורוז, ראש השנה האיראני, שנחוג ביום שוויון האביב, המציין את תחילת האביב בחצי הכדור הצפוני.

== פריטי הפת סין ==
על שולחן ההפת סין מציגים את הפריטים הבאים, שמתחילים כולם באות "ס" () בפרסית:
# סַבְּזֶהּ () – נבטי חיטה, שעורה, שעועית מונג או עדשים הגדלים בצלחת
# סַמַנוּ () – פודינג מתוק מנבט חיטה
# סֶנְגֶ'ד () – יצהרון מכסיף
# סֶרְכֶהּ () – חומץ
# סִיבּ () – תפוח
# סִיר () – שום
# סֹמָאק () – סומאק

בין הפריטים האחרים שמניחים לעיתים על השולחן: מטבעות (سکه), פרח היקינתון (سنبل), ושעון (ساعت).

פריטים נוספים המוצגים על השולחן אף על פי שאינם מתחילים באות "ס":
* ביצים מצוירות: סמל לפוריות
* מראה: סמל השתקפות עצמית
* נר: סמל ההארה
* דג זהב: סמל הקידמה
* Book: The symbol of wisdom (could be Avesta, theShahanama<nowiki/>or Hafez's diwan)). בקרב יהודי יוצאי פרס ניתן למצוא סידור.

== הפת מיווה באפגניסטן ==
באפגניסטן מקובל להכין הפת מיווה ("שבעה פירות") בנוסף או במקום ההפת סין הנפוץ באיראן. הפת מיווה הוא סלט פירות העשוי משבעה פירות יבשים שונים, המוגשים בסירופ. הפירות היבשים הם: צימוקים, סנג'ד (הפרי היבש של עץ היצהרון), פיסטוקים, אגוזי לוז, שזיפים מיובשים (או משמשים מיובשים), אגוזי מלך, שקדים או סוג אחר של פרי שזיף.

== גלריה ==
<gallery>
White house haft seen.jpg|שולחן הפת-סין בבית הלבן
HaftSeen2.JPG|שולחן הפת-סין במלון בביג'אר, כורדיסטן
Haft Seen in Iran.jpg|שולחן הפת-סין באוניברסיטת שריף לטכנולוגיה
HaftSin-Iran.jpg|שולחן הפת-סין
Haft Seen 1394.jpg|שולחן הפת-סין
Haft Seen 1390.jpg|שולחן הפת-סין
Haft Seen 1393_01.jpg|שולחן הפת-סין
Haft Seen 1392_1.jpg|שולחן הפת-סין
קובץ:هفت میوه.jpg|הפת מיווה
</gallery>

== ראו גם ==
* קערת ליל הסדר

== קישורים חיצוניים ==

* תמר עילם גינדין, "[https://www.thmrsite.com/?p=134 ראש השנה בעדה שלי]"
* [https://www.heritageinstitute.com/zoroastrianism/nowruz/nowruz3.htm Nauruz customs]

== הערות שוליים ==

קטגוריה:איראן: תרבות
שבירת הלוחות

סיפור שבירת הלוחות שהתרחש בשבעה עשר בתמוז מתאר את שבירת לוחות הברית בידי משה. הסיפור מופיע ב.

== הסיפור המקראי ==
בסוף פרק ל"א משה מקבל את לוחות הברית מאלוהים.
=== חטא העגל ===

בתחילת פרק ל"ב מסופר על העם שראו שמשה מתעכב, והחליטו להכין פסל אלילי במקומו ולסגוד לו. העם נותן לאהרן זהב והוא יוצר ממנו עגל.

=== ירידת משה מהר סיני===
משה משליך את לוחות הברית לאחר שנודע לו החטא. מתוך תנ"ך הולמן, 1897.
למחרת, כאשר משה ירד מֵהַר סיני, משה ראה את חטא העגל והתמלא כעס על כך שכפרו באלוהים, ושבר את לוחות הברית.
לאחר מכן משה לקח את עגל הזהב, טחן אותו לאבקה דקה, השליך את האבקה על פני המים והשקה בהם את בני ישראל.
 בנוסף הוא אסף אליו את שבט לוי, שלא עבדו לעגל, ובקריאת הורה להם להרוג את כל אלו שעבדו לעגל. בני לוי הרגו כ־3,000 איש, כאשר בנוסף מתו מספר לא ידוע במגפה, ועל פי דרשת חז"ל גם עקב שתיית המים.

==ביאורים==

קטגוריה:פרשת כי תשא
קטגוריה:סיפורי ספר שמות
קטגוריה:חטאים במקרא
קטגוריה:מעשי טבח בתנ"ך
רודולף קרפאטי

רודולף קרפאטי (בהונגרית: Kárpáti Rudolf; בודפשט, 17 ביולי 1920 – בודפשט, 1 בפברואר 1999) היה סייף הונגרי אלוף אולימפי בעל 6 מדליות זהב ב-4 אולימפיאדות (לונדון 1948, הלסינקי 1952, מלבורן 1956 ורומא 1960), אלוף עולם בעל 13 מדליות, מהן 8 זהב, שופט, מנהל ספורט וקצין צבא.

== ביוגרפיה ==
רודולף קרפאטי היה אחד הספורטאים המצליחים ובעל ההישגים בהיסטורית הספורט של הונגריה. הסיוף שלו התאפיין בכישורים טכניים גבוהים ויוצאי דופן, ברמה גבוהה של בגרות טקטית וחוש קצב יוצא דופן, שהיה ככל הנראה תוצאה ישירה של החוש המוזיקלי הברור שלו. הוא היה שחקן של מועדוני הסיף של BBTE, ואשאש ולאחר מכן של בודפשט הונבד.

קרפאטי הוא בעל 7 תוארי אליפות לאומית של הונגריה, 2 בחרב אישי (1948, 1955), 4 בחרב קבוצתי ואחד בדקר קבוצתי.

הוא זכה בשש מדליות זהב ב-4 אולימפיאדות:
* באולימפואדת לונדון (1948) קבוצתי
* באולימפואדת הלסינקי (1952) קבוצתי
* באולימפואדת מלבורן (1956) קבוצתי ואישי
* באולימפואדת רומא (1960) קבוצתי ואישי

בהיסטוריה של הספורט בענף זה הוא הצליח לזכות באותה אולימפיאדה פעמיים (כלומר לנצח גם ביחיד וגם בקבוצתי). בעבר רק סייף נוסף הצליח בכך, היהודי-הונגרי ד"ר ינה פוקס (1908, 1912). גם באליפויות העולם זכה בשתים עשרה מדליות בשנים 1954 ו-1961. הוא זכה בחמש זהב קבטצתי בשלוש זהב ביחיד, בנוסף לזכייה ב-3 מדליות כסף ו-2 מדליות ארד. הוא זכה בשתי מדליות זהב גם באליפות האוניברסיאדה.

לאחר פרישתו שימש כשופט בינלאומי עד 1976 ולאחר מכן היה שופט ראשי בתחרויות. מ-1961 עד 1991 היה חבר בהנהלת איגוד הסיף ההונגרי. ביוני 1963 מונה למנהל הנבחרת הלאומית של הונגריה בחרב. קרפאטי היה נשיא איגוד הסיף של בודפשט מאז 1977. בשנת 1990 הוזמן להיות גם נשיא הכבוד של מועדון ה-BBTE שהוקם מחדש. הוא היה חבר הנשיאות של הוועד האולימפי ההונגרי (MOB). וכן היה נשיא ענף החרב של פדרציית הסיף הבינלאומית וחבר בוועדת השיפוט.

== פרסים והוקרה ==
* מדליית הספורט של הרפובליקה של הונגריה דרגת זהב (1949)
* ספורטאי מצטיין של הרפובליקה העממית ההונגרית (1954)
* ספורטאי השנה ההונגרי (1959, 1960)
* תג הנצחה של IOC (1988)
* חבר כבוד של BHSE (1990)
* טבעת הזיכרון האולימפית של BHSE (1990)
* מסדר ההצטיינות האולימפי של IOC (1990)
* אלוף (צבא) בדימוס (1990)
* חבר במועדון בני האלמוות (1991)
* חבר לנצח של איגוד הסייף הבינלאומי (1992)
* חבר כבוד בנשיאות איגוד הסייף ההונגרי (1992)
* מדליית ההצטיינות של MOB (1994)
* צלב הקצין של מסדר ההצטיינות של הרפובליקה של הונגריה (1995)
* טבעת זהב אולימפית MOB (1995)
* פרס מורשת הונגריה (1998)
* חבר בהיכל התהילה של הפדרציה הבינלאומית לסייף (2013)

== הנצחה ==
קברו של רודולף קרפאטי בבית הקברות פרקשרטי
* פרס רודולף קרפאטי לזכר הסייף ההונגרי הבוגר המצליח ביותר (1999)
* גביע העולם בחרב לגברים גרביץ'-קובאץ'-קרפאטי
* כיתת רודולף קרפאטי בבית הספר היסודי ארפאד צ'נאדי
* מועדון הסייף על שם רודולף קרפאטי

== לקריאה נוספת ==
* [http://mob.hu/champdata/details/id/23086/m/239 רודולף קרפאטי באתר הוועדה האולימפית ההונגרית (MOB])
* Ki kicsoda a magyar sportéletben? (מיהו מי בחיי הספורט ההונגרי) 

== קישורים חיצוניים ==

* 

קטגוריה:אלופים אולימפיים: סייפים
קטגוריה:אלופים אולימפיים מהונגריה
קטגוריה:סייפים הונגרים
קטגוריה:סייפים באולימפיאדת לונדון (1948)
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:הונגריה: אישים בספורט
קטגוריה:בודפשט: אישים
קטגוריה:הונגרים שנולדו ב-1920
קטגוריה:הונגרים שנפטרו ב-1999
מרבלוס נקאמבה

מרבלוס נקאמבה (באנגלית: Marvelous Nakamba; נולד ב-19 בינואר 1994) הוא כדורגלן זימבבואי המשחק בעמדת הקשר האחורי בלוטון טאון.

==קריירת מועדונים==
נקאמבה נולד בוואנגי שבזימבבואה. נקאמבה התחיל את הקריירה שלו במחלקת הנוער של היילאנדרס. בשנת חתם בבאנטו רוברס מליגת העל הזימבבואית כאשר הוא בן 15, במדיה שיחק שלוש שנים.

ב-24 בדצמבר 2012 נקאמבה חתם בנאנסי מליגת העל הצרפתית והצטרף בהתחלה לקבוצת המילואים של המועדון. ב-9 במאי 2014 נקאמבה ערך את הופעת הבכורה שלו בקבוצה הבוגרת בניצחון 1–3 נגד אנז'ה.

ב-13 באוגוסט 2014, נקאמבה חתם לארבע שנים בוויטסה ארנהם מליגת העל ההולנדית. ב-27 בספטמבר ערך את הופעת הבכורה שלו בקבוצה בניצחון 2–6 נגד דורדרכט.

ב-20 ביוני 2017, נקאמבה חתם לארבע שנים בקלאב ברוז' מליגת העל הבלגית, תמורת 4 מיליון פאונד. ב-29 ביולי נקאמבה ערך את הופעת הבכורה שלו בקבוצה בניצחון 0–4 נגד לוקרן.

ב-1 באוגוסט 2019, נקאמבה חתם לארבע שנים באסטון וילה מהפרמייר ליג תמורת 12 מיליון אירו. ערך את הופעת הבכורה שלו בקבוצה בניצחון 1–6 נגד קרו אלכסנדרה במסגרת גביע ה-EFL. לאחר המשחק, כדורגלן העבר פטר אנדלובו אישר כי יוקם עבורו פסל בעיר הולדתו. בנובמבר נבחר על ידי האוהדים לשחקן המצטיין של החודש. 

==קריירה בינלאומית==
בצעירותו, נקאמבה שיחק בנבחרת הנוער של זימבבואה. ב-13 ביוני 2015 ערך את הופעת הבכורה שלו בנבחרת זימבבואה בניצחון 1–2 נגד .

נקאמבה השתתף עם הנבחרת פעמיים בגביע אפריקה לאומות.

==תארים==
; ויטסה ארנהם
*הגביע ההולנדי: 

; קלאב ברוז'
*ליגת העל הבלגית: 

==קישורים חיצוניים==

קטגוריה:כדורגלנים זימבבואים
קטגוריה:קשרי כדורגל זימבבואים
קטגוריה:כדורגלני נאנסי
קטגוריה:כדורגלני ויטסה ארנהם
קטגוריה:כדורגלני קלאב ברוז'
קטגוריה:כדורגלני אסטון וילה
קטגוריה:כדורגלני לוטון טאון
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:זימבבואים שנולדו ב-1994
סטיב יאגו

סטיב פאריד יאגו (בצרפתית: Steeve Farid Yago; נולד ב-16 בדצמבר 1992) הוא כדורגלן בורקינאי המשחק בעמדת הבלם באריס לימסול.

==קריירת מועדונים==
יאגו התחיל את הקריירה שלו בטולוז. ב-25 בדצמבר 2012 יאגו ערך את הופעת הבכורה שלו בקבוצה הבוגרת בניצחון 0-1 נגד נאנסי. יאגו שיחק בטולוז 7 וחצי שנים, בהן רשם 122 הופעות.

ב-31 בינואר 2019 יאגו הושאל ללה האבר מהליגה הצרפתית השנייה עד לסיום העונה.

ב-2 בספטמבר 2019 חתם בקן.

ב-1 ביולי 2021, יאגו עזב את צרפת לראשונה בקריירה וחתם באריס לימסול מליגת העל הקפריסאית.

==קריירה בינלאומית==
יאגו אמנם נולד בצרפת, אך בחר לייצג את בורקינה פאסו מולדת הוריו. ב-23 במרץ 2013 ערך את הופעת הבכורה שלו בנבחרת בורקינה פאסו בניצחון 0-4 נגד . ב-6 בפברואר 2022 הבקיע את שער הבכורה שלו בנבחרת במשחק על המקום השלישי בגביע אפריקה לאומות 2021, בו הפסידה בדו-קרב בעיטות עונשין ל.

נכלל בסגל נבחרת בורקינה פאסו לטורניר גביע אפריקה לאומות 2023.

==קישורים חיצוניים==

== הערות שוליים ==

קטגוריה:כדורגלנים בורקינאים
קטגוריה:כדורגלנים צרפתים
קטגוריה:בלמי כדורגל בורקינאים
קטגוריה:בלמי כדורגל צרפתים
קטגוריה:סרסל: כדורגלנים
קטגוריה:כדורגלני טולוז
קטגוריה:כדורגלני לה האבר
קטגוריה:כדורגלני קן
קטגוריה:כדורגלני אריס לימסול
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים צרפתים בקפריסין
קטגוריה:בורקינאים שנולדו ב-1992
קטגוריה:צרפתים שנולדו ב-1992
החיים על המיסיסיפי

החיים על המיסיסיפי (1883) הוא ספר זיכרונות מאת מארק טוויין שנכתב כשהיה נתב אוניות קיטור על נהר המיסיסיפי לפני מלחמת האזרחים האמריקאית. הספר נכתב כספר מסע המספר על השיט במעלה נהר המיסיסיפי מניו אורלינס לסנט פול, שנים רבות לאחר המלחמה.

הספר יצא לאור ב-1883, בארצות הברית ובבריטניה במקביל, והוא הספר הראשון שהוגש להוצאה לאור ככתב יד מודפס במכונת כתיבה.<ref></ref> לא היה זה טוויין שהשתמש במכונת הכתיבה בעצמו, אלא מזכירתו, איזבל ליון, אשר הקלידה את הספר מכתב היד של טוויין.<ref></ref>

== סקירה כללית ==
הספר נפתח בסקירה היסטורית קצרה של הנהר כפי שדווחה על ידי החוקר הספרדי הרננדו דה סוטו בשנת 1542.<ref> page 26" De Soto, the first white man who ever saw the Mississippi River, saw it in 1542"</ref> לאחר מכן מופיעות אנקדוטות על הכשרתו של טוויין כנתב באוניית קיטור, כשוליה של נתב מנוסה בשם הוראס עזרא ביקסבי.

בפרק בשם "זמנים עתיקים על המיסיסיפי" שפורסם לראשונה ב-1876, מתאר טוויין בחיבה רבה את מדע הניווט בנהר המיסיסיפי המשתנה ללא הרף. על אף שטוויין היה למעשה בן 21 כשהתחיל את הכשרתו, הוא משתמש בחירות אמנותית כדי לגרום לעצמו להיראות צעיר יותר. בתיאוריו בספר הוא מתייחס לעצמו כ"צעיר" וכ"ילד שברח מהבית" כדי לחפש את מזלו בנהר.

במחצית השנייה של הספר מספר טוויין על טיולו, שנים רבות לאחר מכן, באוניית קיטור מסנט לואיס לניו אורלינס, ולאחריו על מסע באוניית קיטור מניו אורלינס לסיינט פול (עם עצירה בעיר הולדתו האניבל). הוא מתאר את התחרות מצד מסילות הברזל והערים החדשות והגדולות, ומוסיף את תצפיותיו ותובנותיו על חמדנות, פתיחות, טרגדיה ואדריכלות גרועה. בנוסף, הוא מספר מספר סיפורים שהם ככל הנראה סיפורי גוזמה.

== עיבודים ==
בשנת 1980 עובד הספר כסרט טלוויזיה לטלוויזיה הציבורית האמריקאית. השחקן דייוויד קנל הופיע בתפקיד מארק טוויין, ורוברט לנסינג הופיע בתפקיד הוראס ביקסבי, נתב אוניית הקיטור הוותיק שהדריך את מארק טוויין. בסרט הוצגו סיפורי גוזמה רבים מהספר, שזורים בנרטיב בדיוני.

בשנת 2010 עובד "החיים על המיסיסיפי" כמחזמר בימתי, עם תסריט ומילים מאת דאגלס פארקר ולחן מאת דנבר קאסדו. הוא הופק והועלה באותה השנה בקנזס סיטי, מיזורי, ובמחוז דור שבוויסקונסין.

בשנת 2013, הוצג Life on the Mississippi, מחזה מוזיקלי מאת פיליפ הול, בבימויה של סוזנה פרייזר ב-Workshop Theater Company בניו יורק.

== ראו גם ==
* אוניית משוטה
* אוניית קיטור

==קישורים חיצוניים==

* 

== הערות שוליים ==

קטגוריה:ספרי 1883
קטגוריה:ספרי זיכרונות
קטגוריה:ספרי מארק טוויין
קטגוריה:ספרי מסע
קטגוריה:ספרים המתרחשים בארצות הברית
קטגוריה:ספרים שעובדו לבמה
קטגוריה:ספרים שעובדו לסרטים
הרודף הנעלם

תקנות רודף הנעלם ב[https://www.nli.org.il/he/discover/manuscripts/hebrew-manuscripts/viewerpage?docid=PNX_MANUSCRIPTS990000442040205171-1&vid=MANUSCRIPTS פנקס סלונים] עמ' 10
הרודף הנעלם היא משרה בקהילות היהודיות שתפקיד הנושא בה להגן על הקהילה על ידי חיסולים של מלשינים וכל דבר שיכול להזיק לקהילה. פעילות מחזיק המשרה הייתה נסתרת ואף אדם לא ידע מי הוא. בתנועת ההתנגדות לחסידות השתמשו ברודף הנעלם כדי לצמצם את השפעת החסידים.

== היסטוריה ==
עדויות לרודף הנעלם נמצאות בשלוש קהילות: וילנה, מינסק וסלונים, כאשר בכל אחת מהם ניתנה פרשנות שונה לתפקיד זה.

מוטי זלקין טען שתפקיד זה היה פעיל גם ב-1836 ואף חוסל אדם אשר עסק במלשינות נגד הקהילה היהודית.

=== מינסק ===
יאקוב בראפמן בספרו על קהילת מינסק הדפיס תעודה מב' באייר תקס"א בה מפורטים ההרשאות של הרודף הנעלם. שרשבסקי תקף את ספרו של ברפמאן וטען שהתעודות בספר מזויפות, בין טענותיו על הספר טען שאין כזה מושג רודף נעלם, יצחק לויטץ השיב על דבריו והראה שהרודף היה קיים ומהימנותן של התעודות בספרו של ברפמאן לא מוטל בספק.

ישראל קלויזנר תרגם את התעודות, ויהושע מונדשיין הדפיסם בכתב העת כרם חב"ד, בין ההרשאות שניתנו לרודף היו, הוצאת הסרבן מהקהילה, למנוע עלייה לתורה ושאר מצוות, למנוע אפשרות השכרה, למנוע מאשתו ללכת למקוה, להטיל איסור לקנות ממנו מלאכה, להפר תנאים שנעשו איתו, לשכור עדי שקר שעשה עבירות ולהענישו.

=== וילנה ===
במות הגאון מווילנא בחול המועד סוכות פסקו כל חגיגות החג, (י"ט בתשרי ה'תקנ"ח) לפי השמועות שנפוצו בין המתנגדים, החסידים לא הפסיקו את חגיגות החג ואף חגגו את מותו של הגר"א, הדבר העלה את זעמם של הליטאים וביום זה התקיימה אספה של עשרה מאנשי הקהילה (רח"ש), והם הקימו את מוסד הרודף הנעלם, תפקידו של הרודף הנעלם היה למצוא חסידים או אנשים שתמכו וסייעו להם, כשמצא אחד כזה פנה לבית הדין והם קיבלו את דבריו ללא עוררים, על האדם שנתפס היה מוטל חרם והוא הוכרז כגוי לכל דבר, לא ניתן לו מקום מגורים, לא ניתן לו משרה ותפקיד, פיתו נעשה כדין פת עכו"ם, ועוד.

התקנה הוכרזה בהושענא רבא בבית הכנסת בנוכחות כל הקהל, בתקיעות שופר, ובכיבוי נרות.

הרב שניאור זלמן מלאדי השתמש בקיומו של תפקיד זה בכדי לבקר את מתנגדי החסידות.

=== סלונים ===
בסלונים התפקיד היה אחר לגמרי, בקהילה היו מספר מנויים שתפקידם היה לנהל את ענייני הקהילה, בשל החשש למעילות כספיות מינו אדם שהיה תפקידו לפקח על כל המנויים, המינוי לתפקיד נעשה על ידי גורל ורק הזוכה בתפקיד ידע שזכה בתפקיד.

== לקריאה נוספת ==
* יהושע מונדשיין, הרודף הנעלם, כרם חב"ד, כרך 4 חלק א, עמ' 101–102.
* קובי בן שמחון, תולדות הגנגסטר היהודי (ראיון עם מוטי זלקין), הארץ, 22.10.04.
* 

== הערות שוליים ==

קטגוריה:תארים ותפקידים יהודיים
למה זה טוב?

למה זה טוב? היא סדרת טלוויזיה ישראלית המשודרת בכאן חינוכית החל מ-24 במרץ 2022. את הסדרה יצרו יגאל שפירא, כרמית אייל-דהאן ויובל סגל, וביים אותה דניאל אדר.

== עלילה ==
האם יכול להיות שלטעות זה דבר טוב? איך בלגן יכול לעזור לנו? ומתי דווקא כדאי לשבור את החוקים? בסדרה דוקומנטרית מצחיקה וצבעונית, אודי ואביעד בודקים איך מה שנתפס אצלנו שלילי יכול להיות גם חיובי ומועיל.

== סקירה ==

== רשימת פרקים ==
=== עונה 1 ===
{| class="wikitable"
! style="background: #00FF00; color: #555;" |מספר הפרק
! style="background: #00FF00; color: #555;" |שם הפרק
! style="background: #00FF00; color: #555;" |תאריך שידור ראשון 
|-
|1
|למה זה טוב לפחד
|24 במרץ 2022
|-
|2
|למה זה טוב להיות מפורסם
|31 במרץ 2022
|-
|3
|למה זה טוב להיות מבולגן
|7 באפריל 2022
|-
|4
|למה זה טוב להיות נבוך
|14 באפריל 2022
|-
|5
|למה זה טוב לא לדעת
|21 באפריל 2022
|-
|6
|למה זה טוב זבל
|5 במאי 2022
|-
|7
|למה זה טוב רשתות חברתיות
|12 במאי 2022
|-
|8
|למה זה טוב לשבור את החוקים
|19 במאי 2022
|-
|9
|למה זה טוב אמונות טפלות
|26 במאי 2022
|-
|10
|למה זה טוב גועל
|2 ביוני 2022
|-
|11
|למה זה טוב לרכל
|9 ביוני 2022
|-
|12
|למה זה טוב לטעות
|16 ביוני 2022
|-
|13
|למה זה טוב לכעוס
|23 ביוני 2022
|-
|14
|למה זה טוב להיות תחרותי
|30 ביוני 2022
|-
|15
|למה זה טוב להשתעמם
|7 ביולי 2022
|-
|16
|למה זה טוב להיות שונה
|14 ביולי 2022
|-
|17
|למה זה טוב מסכים
|21 ביולי 2022
|-
|18
|למה זה טוב להיות לבד
|28 ביולי 2022
|-
|19
|למה זה טוב לבחור
|4 באוגוסט 2022
|-
|20
|למה זה טוב כשדברים נגמרים
|11 באוגוסט 2022
|}

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!תוצאה
|-
!2022
!פרסי הטלוויזיה לילדים ולנוער
|סדרת תעודה
|למה זה טוב?
|
|}

== קישורים חיצוניים ==
* [https://www.kankids.org.il/program/?catid=1930 למה זה טוב?] באתר כאן חינוכית
* 
* 

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2022
קטגוריה:כאן חינוכית: תוכניות וסדרות
יונה אושפיז (תעשיין)

יונה אושפיז (1908 – 12 באוקטובר 1970) היה תעשיין בארץ ישראל, שהקים את חברת "יונה אושפיז מנועי חשמל". גם אשתו, יונה אושפיז, הייתה תעשיינית ויזמית.

יונה אושפיז נולד בליטא. בוגר הגימנסיון הייהודי בקובנה. עלה לארץ ישראל ב-1936 לאחר שסיים לימודי הנדסת חשמל ומכונות בגרנובל - צרפת. מחלוצי התעשייה הארץ-ישראלית והישראלית בענפי המתכת והחשמל.

ב-1938 יזם והקים, פיתח וייצר מנועים חשמליים במסגרת חברת "יונה אושפיז מנועי חשמל". עם הקמתה ובמהלך מלחמת העולם השנייה עיקר פעילות החברה היה במתן שירותים אלקטרו-מכניים, תיקון ושיפוץ מכונות וציוד חשמלי, מנועים וגנרטורים לרשויות המנדט הבריטי ולתעשייה הארץ-ישראלית. בסוף שנות הארבעים הוחל בייצור מנועים חשמליים תלת פאזיים.

בשנת 1940 הכיר את יונה קוברינסקי, והם נישאו ב-1942. לאחר נישואיהם שניהם נשאו את אותו שם, יונה אושפיז.

פעילות החברה והיקף מוצריה נעשו במקביל להתפתחות התעשייה הישראלית לגווניה ולצרכיה השונים. החברה עסקה, בין היתר, בבניית תחנות כוח עבור חברת החשמל לישראל, מערכות שאיבת המים עבור חברת חברת מקורות, ומתקנים שונים עבור בתי זיקוק לנפט, מתקני תעשייה כימית בנגב ובים המלח, מפעל נשר חיפה ומפעלי נייר אמריקאים ישראליים,

ב 1956 קיבל מדליית זהב של משרד התעשייה והמסחר - כהוקרה על היותו חלוץ ומבעלי היוזמה הראשונים של תעשיית החשמל בישראל.

יונה אושפיז נפטר באוקטובר 1970 ונטמן בבית העלמין בקרית שאול.

==קישורים חיצוניים==
* [https://www.dmag.co.il/pub/technion/Ts05/files/assets/basic-html/index.html#page46 מגזין הטכניון] גיליון קיץ 2005, עמ' 46
* 
* 

==הערות שוליים==

קטגוריה:תעשיינים ישראלים
קטגוריה:אנשי העלייה החמישית
קטגוריה:ישראלים ילידי ליטא
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1908
קטגוריה:ישראלים שנפטרו ב-1970
יונה אושפיז (תעשיינית)

יונה אושפיז (יולי 1922 – 20 באפריל 2020) הייתה תעשיינית ישראלית, אשתו של התעשיין יונה אושפיז ומנהלת מפעל "יונה אושפיז מנועי חשמל" לייצור מנועים חשמליים, כלת פרס התעשייה (1977), ממדליקי המשואה ביום העצמאות (1985) ועמיתת כבוד של הטכניון (1994).
== חייה ==
נולדה כבת זקונים לאהרן שמאי קוברינסקי ולרחל לבית סלוצקי, במשפחה בת ארבעה ילדים, בביאליסטוק, פולין, לשם ברחו הוריה בחוסר כל מיקטרינוסלב שבברית המועצות. אחיה הוא אפרים בן ארצי, לימים, אלוף בצה"ל וראש אגף האפסנאות.
אביה, אהרן, הצליח לשקם עצמו כלכלית בפולין, והמשפחה עלתה לארץ ישראל בשנת 1924. הוריה עברתו את שם המשפחה לבן ארצי.
ילדותה עברה עליה בתל אביב. סיימה לימודיה בגימנסיה הרצליה.

בשנת 1940 הכירה את יונה אושפיז, והם נישאו ב-1942. מאז נישואיה הייתה יונה אושפיז מעורבת בפעילות החברה שהקים בעלה, שכלל מפעל לייצור מנועי חשמל תעשייתיים.

ראשיתו של המפעל ב-1938 היה במתן שרותי תיקון למנועים וגנרטורים לתעשייה המקומית. עם סיום מלחמת העולם השנייה, החל המפעל בפיתוח, תכנון וייצור מנועי חשמל. הפיתוח המואץ נעשה במקביל להתפתחות שחלה במשק הישראלי, כולל מגוון המוצרים וגודלם. בשנות ה-50 וה-60 חל גידול משמעותי במערך תחנות הכוח של חברת החשמל, מערכות קדוחי מים של חברת מקורות, והקמתם של התעשיות הכימיות והפטרוכימיות. השקעות אלו נדרשו לאספקה מקומית של ציוד חשמלי-מכני גדול ואמין מורכב. החברה הייתה בין אלו שתרמו למשק הישראלי בראשית צעדיו בתחומים אלו.

בשנת 1950 לקה בעלה, יונה אושפיז, בהתקף לב, ובעת שהותו בבית החולים, לצד טיפולה בו, לקחה על עצמה אושפיז את הדאגה להמשך תפקודו של המפעל. לאחר ההחלמה המשיכה לעבוד במפעל, כאשר מעורבותה בניהול השוטף הלכה וגברה. לאחר פטירתו של בעלה באוקטובר 1970, נטלה על עצמה את ניהול החברה.

יונה אושפיז הייתה לאישה הראשונה שקיבלה את פרס התעשייה בישראל, באפריל 1977. במשך שנים רבות הייתה חברת בנשיאות התאחדות התעשיינים. ב-1994 קבלה תואר עמית כבוד של הטכניון - המכון הטכנולוגי לישראל. ב-2001 קיבלה אות הוקרה של תעשיית המתכת והחשמל אל אגוד התעשיות של התאחדות התעשיינים. ב-2004 קיבלה אות הוקרה על מפעל חיים בתחום הנדסת החשמל מטעם משרד התשתיות הלאומיות. ב-2006 קיבלה אזרחות כבוד של העיר חולון. וב-2009 קיבלה את "אות יקיר התעשייה" על שם אריה שנקר. ב-2013 קיבלה את אות יקירת הגמלאים בתעשייה.

נפטרה באפריל 2020.

==קישורים חיצוניים==
* [https://www.dmag.co.il/pub/technion/Ts05/files/assets/basic-html/index.html#page46 מגזין הטכניון] גיליון קיץ 2005, עמ' 46
* 
* 

==הערות שוליים==

קטגוריה:תעשיינים ישראלים
קטגוריה:תעשייניות ישראליות
קטגוריה:נשות העלייה הרביעית
קטגוריה:אנשי העלייה הרביעית
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:משיאי משואה ביום העצמאות: 1985
קטגוריה:זוכי פרס התעשייה
קטגוריה:ישראליות ילידות פולין
קטגוריה:ישראלים ילידי פולין
קטגוריה:אזרחי כבוד של חולון
קטגוריה:ישראליות זוכות פרסים
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2020
קטגוריה:ישראלים שנפטרו ב-2020
שירת סרטני הנהר

שירת סרטני הנהר (באנגלית: Where the Crawdads Sing) הוא רומן מאת דליה אוונס אשר יצא בשנת 2018.<ref></ref> הספר זכה ברשימת רבי-המכר של הניו יורק טיימס לשנת 2019 ולשנת 2020 מכיוון שעקף את כל שאר רבי-המכר במשך 32 שבועות לא רצופים.<ref></ref><ref></ref>

==עלילה==
הספר מספר על ילדה הרפתקנית בשם קאיה, שנולדה וגדלה בביצת עשב בצפון קרולינה בין השנים 1952 ל-1969. כשהיא נתקלת בשני צעירים מהכפר שנמשכים אל יופייה הפראי וההרפתקני, היא מרשה לעצמה להיפתח לחיים חדשים. ציר הזמן השני בסיפור עוסק בחקירת רצח לכאורה של צ'ייס אנדרוז, הכוכב המקומי, בבארקלי קוב, עיירת חוף בדיונית באזור.<ref></ref><ref></ref>

==ביקורת==
הספר נבחר והופיע ב-"מועדון הקריאה של ריס" (ריס וית'רספון) בספטמבר 2018<ref></ref> ובנוסף נבחר למבחר הספרים הטובים ביותר של הקמעונאית בארנס אנד נובל לשנת 2019.<ref></ref> בדצמבר 2019 הספר כבר מכר 4.5 מיליון עותקים, והוא היה ספר הסיפורת שמכר הכי הרבה עותקים בשנת 2019.<ref></ref> הספר גם זכה במקום הראשון בשנת 2019 לספרי הסיפורת הכי נמכרים ברשימת ספרי אמזון.<ref></ref> בשנת 2022, הספר הגיע למקום ה-14 ברשימת הספרים הכי נמכרים בשנת 2021, הספר מכר באותה שנה 625,559 עותקים, כך על פי נתוני Publishers Weekly.<ref></ref> על פי נתוני ינואר 2022, הספר מכר 12 מיליון עותקים.

==עיבוד==
סרט הדרמה "שירת סרטני הנהר" המבוסס על הרומן, יצא בבתי הקולנוע בארצות הברית ובמדינות נוספות ב-15 ביולי 2022. הסרט יצא לאקרנים בישראל באוגוסט 2022. את הסרט ביימה אוליביה ניומן לפי תסריט שכתבה לוסי אליבר, והפיקה ריס וית'רספון, ומככבים בו דייזי אדגר-ג'ונס, טיילור ג'ון סמית', האריס דיקינסון, מייקל הייאט, סטרלינג מייקר ג'וניור ודייוויד סטראתיירן. פסקול הסרט כולל פזמון בשם "Carolina", שכתבה ומבצעת טיילור סוויפט, והפיק ארון דסנר. ב-23 ביוני 2022 הודיעה סוויפט בחשבון האינסטגרם שלה, שהשיר יופץ כסינגל רשמי בחצות אותו לילה, לפי שעון החוף המזרחי בארצות הברית (בוקר 24 ביוני, שעון ישראל).

==ראו גם==
* שירת סרטני הנהר (סרט)

==קישורים חיצוניים==

== הערות שוליים ==

קטגוריה:רומנים (סוגה ספרותית)
צנתור עורק הערמונית

תרשים של ערמונית תקינה (משמאל) ותרשים של הגדלה שפירה של הערמונית (ימין)
צנתור עורק הערמונית (באנגלית: Prostatic artery embolization) הוא הליך לא-ניתוחי המבוצע על ידי רדיולוג התערבותי שבמהלכו משתמשים בקטטר על מנת לחסום את אספקת הדם לבלוטת הערמונית בעזרת מיקרו-חלקיקים קטנים על מנת לטפל בהגדלה שפירה של הערמונית (BPH)<ref></ref><ref name=nice-2></ref>.

גברים עם הגדלה שפירה של הערמונית עלולים לסבול מתסמינים הקשורים לחסימה בדרכי השתן התחתונות, כגון קושי בהטלת שתן, חוסר יכולת להטיל שתן, זרם שתן חלש או צורך במתן שתן לעיתים קרובות (לעיתים קרובות כולל הטלת שתן לילית)<ref></ref>. אם התסמינים גורמים להפרעה משמעותית באיכות החיים, ניתן לטפל תחילה באמצעות תרופות הניטלות דרך הפה, כגון חוסמי אלפא, מעכבי 5-אלפא רדוקטאז או מעכבי פוספודיאסטראז-5. אלה עם תסמינים חמורים/מתקדמים, אלו הסובלים מתופעות לוואי כתוצאה מהטיפול או כאלה שאינם חווים הקלה בתסמינים לאחר נטילת התרופות, יש לעבור לטיפול מתקדם יותר, כמו צנתור עורק הערמונית או כריתה של הערמונית<ref name=hopkinsmedicine1></ref>.

ההליך מבוצע תחת הרדמה מקומית, ולאחריה הרדיולוג ההתערבותי מקבל גישה למערכת העורקים של המטופל על ידי ניקוב וכניסה לעורק הירך או העורק הרדיאלי, בדרך כלל בהנחיית אולטרה סאונד, עם מחט חלולה המכונה "טרוקר". דרך המחט מושחל חוט מנחה ולאחר מכן מוסר הטרוקר המשמש כאמצעי גישה בלבד. מחליקים צינורית על חוט ההנחיה וברגע שהיא נמצאת במקומה מסירים את החוט<ref></ref>. לאחר מכן, חומר ניגודי מוזרק דרך הצינורית תחת שיקוף על מנת להעריך את האנטומיה של כלי הדם. טכניקה זו משמשת כדי לסייע באיתור עורק הערמונית וקידום הקטטר אליו. לאחר מכן מוזרקים חלקיקי פוליוויניל אלכוהול (Polyvinyl alcohol) לעורק על מנת לסתום אותו ולמנוע מדם להגיע אל הערמונית, וכתוצאה מכך מופחת גודל הערמונית<ref></ref>.

== קישורים חיצוניים ==
* [https://www.medico.co.il/אורולוגיה/ערמונית-מוגדלת-הטיפול-החדשני/ צנתור ערמונית מוגדלת], באתר Medico
* [https://www.endorad.com/צנתור-הערמונית-לטיפול-בהגדלה-שפירה/ צנתור הערמונית לטיפול בהגדלה שפירה] באתר Endorad

==הערות שוליים==

קטגוריה:אורולוגיה: טיפולים
מועדון לונדון

מועדון לונדון הוא קבוצה לא רשמית של נושים פרטיים במדינות המערב (מוסדות פיננסיים, בנקים מסחריים וקרנות השקעות) העוסקת בחובות ציבוריים. הוא דומה ל"מועדון פריז" של מדינות נושות שהוקם לפניו.

הפגישה הראשונה של המועדון התקיימה ב-1976 בלונדון, בניסיון לפתור את בעיות החובות של זאיר.

למועדון הלונדוני אין מעמד רשמי, הוא מאגד קבוצה של "וועדות אד-הוק", המאגדות את הבנקים הנושים העיקריים.

הפגישות מתקיימות ביוזמת החייב במרכזים פיננסים בינלאומיים שונים. המועדון מתכנס רק במהלך המשא ומתן עם המדינה בעלת החוב. ברגע שנחתם הסכם, הוא מתפרק. בראש המשא ומתן עומד מוסד פיננסי מרכזי, כאשר הוועדה מורכבת מחברים המייצגים את החייבים השונים, בין אם בנקים ובין אם קרנות השקעות (במיוחד אם הם מחזיקים בהתחייבויות פיננסיות).

המפגשים הללו (בניגוד למועדון הפריזאי שתמיד נפגש בפריז) מתקיימים בניו יורק, לונדון, פריז, פרנקפורט או במקומות אחרים לפי העדפות המדינה והבנקים. הוועדות המייעצות למועדון עוקבות אחר המלצות קרן המטבע הבינלאומית, לגבי המדיניות הכלכלית של המדינה בעלת החוב. הם לא יתיחסו להמלצות קרן המטבע הבינלאומית, רק כאשר הם משוכנעים שהמדינה כבר מנהלת מדיניות כלכלית נאותה.

במשך השנים חלק גדול מהחוב בו טיפל "מועדון לונדון" היו למדינות הגוש המזרחי, כולל יוגוסלביה וברית המועצות. מדינה נוספת לה הלוו חברי המועדון, והתקשו לקבל את כספם בחזרה, הייתה צפון קוריאה, שלוותה כספים מבנקים במערב בשנות ה-70 של המאה ה-20, אך לא עמדה בהחזר החוב.
==חובות רוסיה==
לאחר פירוק ברית המועצות הגיעה "מועדון לונדון" להסכמה עם הפדרציה הרוסית, שהיא תהיה אחראית על החוב ההיסטורי של ברית המועצות. בשנת 1996 עמד חוב זה למועדון על 32 מיליארד דולר, מתוך חוב חיצוני כולל של 132 מיליארד דולר. באוקטובר 1997, לאחר מספר שנים של משא ומתן ועיכובים, חתמה רוסיה על הסכם עם "מועדון לונדון" להסדרת החובות שירשה מברית המועצות. על ידי הסדרת חובותיה, קיוותה רוסיה שתוכל למשוך השקעות חדשות ולזכות בדירוג אשראי משופר, במטרה להפחית את עלות ההלוואות שהיא מגייסת עבור הממשלה וחברות פרטיות. במסגרת ההסכם, התחייבה רוסיה לפרוע חובות וריביות בהיקף של 33 מיליארד דולר עד לשנת 2020.

אולם בעקבות "משבר הרובל ב-1998" התקשתה רוסיה להחזיר את חובה וביקשה לדחות את פרעון החובות. אך תחילה סירבו חברי "מועדון לונדון" לפרוס את החוב מחדש. בינואר 1999 החליטו להימנע מלהכריז על רוסיה כחדלת פירעון (in default) על החוב, ולא דרשו ממנה תשלומי פירעון מיידית. במקום זאת פתחו במשא ומתן על פריסת החוב. בפברואר 2000 חתם המועדון על הסדר חוב עם רוסיה, במסגרתו נמחקו 10.6 מיליארד דולר מחובה. רוסיה התאוששה מהר מן החזוי מן המשבר, בין השאר לאור השיפור בתנאים החיצוניים כגון עלייה חדה במחירי הנפט, גז טבעי ומינרלים אחרים שרוסיה מפיקה. וכן בסיוע רפורמות שהעבירה הממשלה. בנוסף הפיחות הגדול של הרובל תרם להגברת הייצוא ובכך לשיפור המאזן המסחרי. בשנת 2017 סיימה רוסיה לפרוע את כל החוב ההיסטורי של ברית המועצות (מוקדם מהצפוי).
==קישורים חיצוניים==
* 
* 
==הערות שוליים==

קטגוריה:סחר בין-לאומי
קטגוריה:ארגונים בין-ממשלתיים
קטגוריה:ארגוני כלכלה בין-לאומיים
פרידריך החמישי, דוכס שוואביה

פרידריך החמישי, דוכס שוואביה מהוהנשטאופן (16 ביולי 1164 - בסביבות 1170) היה דוכס שוואביה משנת 1167 ועד מותו.<ref name="dh">Decker-Hauff 1977, p. 355.</ref>

== ביוגרפיה ==
פרידריך היה בנם הבכור של פרידריך הראשון ברברוסה וביאטריס הראשונה, רוזנת בורגונדיה. באפריל 1165 התארס פרידריך עם אלינור, בתם של הנרי השני, מלך אנגליה ואשתו אלינור מאקוויטניה. הנישואים, לעומת זאת, מעולם לא התקיימו עקב מותו המוקדם של פרידריך. <ref>Weller 2004, pp. 101–102 and p. 107.</ref>

באוגוסט 1167 מת פרידריך הרביעי, דוכס שוואביה במערכה באיטליה. מאחר שהיה בנו היחיד של קונראד השלישי, קיסר האימפריה הרומית הקדושה ולא היו לו ילדים, נחלותיו ותאריו הועברו לפרידריך ברברוסה. הקיסר מינה את בנו פרידריך בן השלוש לדוכס החדש של שוואביה.

ביוני 1169 במהלך ההופטאג בבמברג, אחיו הצעיר של פרידריך החמישי היינריך נבחר למלך הרומאים והוכתר ב-15 באוגוסט בקתדרלת אאכן. ניתן להניח שפרידריך החמישי נעקף בירושה המלכותית מכיוון שהיה חלש מאז לידתו ולא היה צפוי לשרוד את הינקות. <ref>Baaken 1968, p. 65.</ref>

שני מקורות מימי הביניים מאשרים שפרידריך החמישי עדיין היה בחיים כשאחיו נבחר למלך הרומאים.<ref name="dh2">Weller 2004, p. 100.</ref> מאחר שארוסתו אלינור התחתנה עם אלפונסו השמיני, מלך קסטיליה בשנת 1170, ההנחה היא כי הוא מת באמצע 1169 או בתחילת 1170. <ref>Weller 2004, p. 107.</ref>

פרידריך החמישי נקבר במנזר לורך, הנקרופוליס המלכותי של שושלת שטאופן, שנתרם על ידי סבא רבא שלו פרידריך הראשון, דוכס שוואביה. בשנת 1475 העביר אב המנזר ניקולאוס שנק פון ארברג את שרידיהם של כל בני שושלת שטאופן שנקברו בלורך למצבה גותית מאוחרת, שנמצאת כעת בספינה המרכזית של מנזר לורך. <ref>[https://www.klosterlorch.de/erlebnis-kloster/kloster/gebaeude/klosterkirche/grablegen-in-der-klosterkirche/?tx_pointsfce_taggingengine%5Bheadline%5D=Mehr%20erfahren&tx_pointsfce_taggingengine%5Bicon%5D=3&tx_pointsfce_taggingengine%5Baction%5D=panel&tx_pointsfce_taggingengine%5Bcontroller%5D=TaggingEngine&cHash=44e9a608fed8bcfdbcbf19a7d6a73458 Burial of the Staufer in the Lorch Abbey] in: schloesser-und-gaerten.de (German site). Retrieved 18 January 2020.</ref>

לאחר מותו עבר שמו של פרידריך החמישי לבנו השלישי של ברברוסה, שנקרא במקור קונרד, שירש את אחיו המנוח בתור פרידריך השישי, דוכס שוואביה; בדרך זו, הוא קיווה לשמר את השם של פרידריך. <ref>Baaken 1968, p. 75.</ref> מכיוון שאוטו, בנו הבא של ברברוסה שנולד אחרי קונרד/פרידריך השישי, נולד כנראה במהלך יוני–יולי 1170, <ref>Assmann 1977, p. 459.</ref> פרידריך החמישי בוודאי מת זמן מה לפני כן, אחרת שינוי השם הדי חריג של קונרד היה חסר מטרה, משום הקיסר יכול היה פשוט לקרוא לבן הבא פרידריך (במקום אוטו).

== אילן יוחסין ==

== קישורים חיצוניים ==

== הערות שוליים ==

קטגוריה:דוכסים גרמנים
קטגוריה:ילידי 1164
קטגוריה:נפטרים ב-1170
מעכבי 5-אלפא רדוקטאז

מולקולה של דוטסטריד, אחד ממעכבי 5-אלפא רדוקטאז הנפוצים
מעכבי 5-אלפא רדוקטאז (בלטינית: 5α-Reductase inhibitors או dihydrotestosterone) הם סוג של תרופות עם השפעה אנטי-אנדרוגנית המשמשות בעיקר בטיפול בנשירת שיער והגדלה שפירה של הערמונית. בנוסף, הם משמשים לעיתים גם לטיפול בשיעור יתר בנשים וכמרכיב של טיפול הורמונלי לנשים טרנסג'נדריות<ref name="Blume-PeytaviWhiting2008"></ref><ref name="pmid28159148"></ref>.

תרופות אלה מעכבות את האנזים 5-אלפא רדוקטאז, המעורב בטרנספורמציות מטבוליות של מגוון סטרואידים אנדוגניים. תפקידם העירי הוא במניעת המרה של טסטוסטרון, הורמון המין האנדרוגני העיקרי, לאנדרוגן דיהידרוטסטוסטרון החזק יותר (DHT). מעכבי 5-אלפא רדוקטאז בדרך כלל נסבלים היטב אצל גברים ונשים וכוללים מעט תופעות לוואי<ref name="pmid27672412"></ref><ref name="pmid27784557"></ref>. עם זאת, נמצא שיש להם סיכון מסוים לירידה בחשק המיני, הפרעות זיקפה, הפרעות בשפיכה, אי-פוריות, רגישות בשדיים, גינקומסטיה, דיכאון, חרדה ודמנציה<ref name="pmid27784557" /><ref name="pmid28319231"></ref><ref name="WelkMcArthur2017"></ref>. בנוסף, בעוד שמעכבי 5-אלפא רדוקטאז מפחיתים את הסיכון לפתח סרטן הערמונית, נמצא כי הם מגבירים את הסיכון לפתח סוגים נדירים של סרטן הערמונית<ref name="pmid27672412" />. פינסטריד הנמכרת, בין היתר, תחת השמות המסחריים, פרוסקר, פרופסיה ופרואבניר, מעכבת את תפקודם של שניים מהאיזואנזימים (סוגים 2 ו-3) של 5-אלפא רדוקטאז<ref name="Yamana_2010"></ref><ref></ref>, ובכך מפחית את רמות ה-DHT במחזוריות של עד כ-70%<ref></ref>. דוטסטריד, הנמכר תחת השם המסחרי אדוורט, מעכב את כל שלושת האיזואנזימים של 5-אלפא רדוקטאז ויכול להפחית את רמות ה-DHT ב-95% ויכול גם להפחית את רמות ה-DHT בערמונית ב-97-99% בגברים עם סרטן הערמונית. התרופות נחקרו גם בטיפול ומניעה של סרטן הערמונית וכיוון שלצד המניעה, הוא גם מעודד סוגים אחרים של סרטן הערמונית, לא נראה שיש יתרון הישרדותי לחולי סרטן הערמונית בטיפול עם פינסטריד<ref></ref>.

פינסטריד הייתה התרופה הראשונה מהקבוצה שאושרה לשימוש רפואי<ref name="BurgerAbraham2003"></ref>. היא שווק לטיפול בהגדלה שפירה של הערמונית ב-1992 ולאחר מכן אושרה לטיפול בנשירת שיער ב-1997<ref name="AdisInsight-Epristeride"></ref>. אפריסטרייד, תרופה נוספת מהמשפחה, היה השני שאושר ושווק לטיפול בהגדלה שפירה של הערמונית בסין בשנת 2000. דוטסטריד אושר לטיפול בהגדלה שפירה של הערמונית ב-2001 ולאחר מכן אושר לנשירת שיער בדרום קוריאה ב-2009 וביפן ב-2015<ref name="Llewellyn2011"></ref><ref name="MacDonald"></ref>. תוקף הגנת הפטנט של פינסטריד ודוטסטריד פג ושתי התרופות זמינות כעת כתרופות גנריות<ref name="SataloffSclafani2015"></ref><ref name="Drugs.com-Dutasteride"></ref>.

==קישורים חיצוניים==

==הערות שוליים==

קטגוריה:תרופות
פ.י.ב.י. בית השקעות

פ.י.ב.י. בית השקעות בע"מ – הייתה חברת בת של פ.י.ב.י. אחזקות שעסקה בפיתוח ההשקעות הריאליות (הלא בנקאיות) של הקבוצה. החברה השקיעה במגזרים שונים, בהם: תשתיות, סחר ושירותים, תעשייה, טכנולוגיות מתקדמות, הייטק והשקעות פיננסיות שונות. החברה הוקמה בשנת 1998 ביוזמת משפחת ספרא, על פי הדגם בו פעלו בברזיל, החזקה בפעילות בנקאית ובמקביל השקעה בחברות ריאליות. עם רכישת השליטה בפיבי על ידי צדיק בינו, החל מהלך של מכירה הדרגתית של כל ההשקעות.

==השקעות==
* מובילאיי - במאי 2000 השתתפה בגיוס ההון השני של החברה, בו גייסה 5 מיליון דולר לפי שווי של 23 מיליון דולר.
* פרויקט "שער הירדן" - במהלך שנת 2000 יזמה "פיבי השקעות", עם אנשי עסקים ירדניים, את הקמתו של אזור תעשייה בעל מעמד של אזור סחר חופשי, אזור נופש ומסחר, באתר הממוקם דרומית מזרחית לקיבוץ טירת צבי, בסמוך לגדות נהר הירדן ולגבול עם ירדן. בפרויקט היו מתוכננים להיבנות יותר מ-100 אלף מ"ר. כאשר המפעלים היו אמורים להיות ממוקמים בצד הירדני ובין שני צדי הפרויקט היה אומר להיות מעבר חופשי, כשתחנות גבול ימוקמו מחוצה לו. הפרויקט נקלעה לקשיים עקב הרעה במצב הביטחוני באזור וההאטה הכלכלית באותה עת. לאחר מספר שנים מכרה את חלקה בפרויקט לאיש העסקים ברוך רפפורט.
* "שחר שירותי חירום" – חברה המספקת שירותים תיקוני אינסטלציה ואחזקת מבנים. פיבי השקעות רכשה 20% מהחברה ב-2001 ומכרה את החזקתה 4 שנים אחר כך.
* חברת משאב ונשר מפעלי מלט ישראליים – בשנת 2001 סיפקה פיבי מימון בסך של כ-97 מיליון דולר לרכישת 25% ממשאב (חברת האם של נשר מפעלי מלט) על ידי התאגיד הרב לאומי CHR.
* מכרז הרכבת הקלה בירושלים ובתל אביב – פיבי השקעות הייתה שותפה בקבוצה שהתמודדה במכרזים להקמת הרכבת הקלה בירושלים ובתל אביב בתחילת שנות ה-2000. אך השותפה הבכירה בקבוצה, חברת בומברדייה, פרשה והקבוצה פורקה.
* אינטרגאמא – פיבי השקעות החזיקה בכ-28% מהון המניות של החברה בין 1998 ל-2010.
* אלרן תשתיות ואלרן השקעות – פיבי השקעות הייתה שותפה בחברת אלרן תשתיות שעסקה בתחום היזום וההקמה של פרויקטים בתחומי התשתיות, התפלת מים, קידוחי מים ואספקתם, יצור חשמל, איכות הסביבה וגז טבעי. אחר כך רכשה מניות גם בחברת האם אלרן השקעות של משפחת דנקנר. בין השאר הייתה אלרן תשתיות שותפה במתקן התפלה אשקלון.

==הערות שוליים==

קטגוריה:ישראל: חברות פרטיות
קטגוריה:חברות החזקות
סעידי יאנקו

סעידי יאנקו (באנגלית: Saidy Janko; נולד ב-22 באוקטובר 1995) הוא כדורגלן גמביאני המשחק בעמדת המגן הימני ביאנג בויז ברן.

==קריירת מועדונים==
יאנקו התחיל את הקריירה שלו במחלקת הנוער של פ.צ. ציריך ובקיץ יאנקו הצטרף לאקדמיה של מנצ'סטר יונייטד. ב-26 באוגוסט 2014 ערך את הופעת הבכורה שלו בקבוצה הבוגרת במשחק במסגרת גביע הליגה האנגלי בו הפסידה יונייטד 4-0 למילטון קינס דונס.

ב-2 בפברואר 2015, יאנקו הושאל לבולטון וונדררס מהפוטבול ליג צ'מפיונשיפ עד לסיום העונה. 8 ימים לאחר מכן, ערך את הופעת הבכורה שלו בליגה בניצחון 1-3 נגד פולהאם, בו גם הבקיע את שער הבכורה שלו בקריירה.

ב-1 ביולי 2015, יאנקו חתם לארבע שנים בסלטיק מליגת העל הסקוטית. חודש לאחר מכן, הוא ערך את הופעת הבכורה שלו בקבוצה בניצחון 2–0 נגד רוס קאנטרי.

ב-31 באוגוסט 2016, הושאל לשנה לבארנסלי. ב-13 בספטמבר הבקיע את שער הבכורה שלו בקבוצה בניצחון 0-4 נגד וולברהמפטון וונדררס.

ב-7 ביולי 2017, חתם לארבע שנים בסנט אטיין מליגת העל הצרפתית. כעבור שנה חתם לחמש שנים בפורטו, אך זמן קצר לאחר מכן הושאל לנוטניגהאם פורסט.

ב-1 ביולי 2019, יאנקו חתם ביאנג בויז ברן מליגת העל השווייצרית, עמה זכה בדאבל בסיום העונה.

ב-1 באוקטובר 2020, הצטרף לארבע שנים לריאל ויאדוליד מליגת העל הספרדית.

בקיץ יאנקו הושאל לבוכום מהבונדסליגה.

ב-30 ביוני 2023 יאנקו חזר ליאנג בויז ברן.

==קריירה בינלאומית==
יאנקו היה זכאי לייצג 3 מדינות: שווייץ מולדתו, איטליה מולדת אימו וגמביה מולדת אביו. בין השנים עד שיחק בנבחרות הצעירות של שווייץ.

בשנת החליט לייצג את גמביה. ב-9 באוקטובר 2021 ערך את הופעת הבכורה שלו בנבחרת בניצחון 0-2 נגד . השתתף עם הנבחרת בגביע אפריקה לאומות 2021.

נכלל בסגל נבחרת גמביה לטורניר גביע אפריקה לאומות 2023.

==תארים==
; סלטיק
*ליגת העל הסקוטית: , 
*הגביע הסקוטי: 

; יאנג בויז ברן
*ליגת העל השווייצרית: 
*הגביע השווייצרי: 

; אישיים
*כדורגלן השנה באקדמיה של מנצ'סטר יונייטד: 

==קישורים חיצוניים==

== הערות שוליים ==

קטגוריה:כדורגלנים שווייצרים
קטגוריה:כדורגלנים גמביאנים
קטגוריה:מגני כדורגל שווייצרים
קטגוריה:מגני כדורגל גמביאנים
קטגוריה:קשרי כדורגל שווייצרים
קטגוריה:קשרי כדורגל גמביאנים
קטגוריה:ציריך: כדורגלנים
קטגוריה:כדורגלני מנצ'סטר יונייטד
קטגוריה:כדורגלני בולטון וונדררס
קטגוריה:כדורגלני סלטיק
קטגוריה:כדורגלני בארנסלי
קטגוריה:כדורגלני סנט אטיין
קטגוריה:כדורגלני פורטו
קטגוריה:כדורגלני נוטינגהאם פורסט
קטגוריה:כדורגלני יאנג בויז ברן
קטגוריה:כדורגלני ריאל ואיאדוליד
קטגוריה:כדורגלני בוכום
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:שווייצרים ממוצא איטלקי
קטגוריה:ספורטאים שווייצרים באנגליה
קטגוריה:ספורטאים זרים בסקוטלנד
קטגוריה:ספורטאים שווייצרים בצרפת
קטגוריה:ספורטאים זרים בפורטוגל
קטגוריה:ספורטאים שווייצרים בספרד
קטגוריה:ספורטאים שווייצרים בגרמניה
קטגוריה:שווייצרים שנולדו ב-1995
קטגוריה:גמביאנים שנולדו ב-1995